Rósa Samuelsen

Rósa Samuelsen (fødd Simonsen, 22. desember 1959 i Tórshavn) er ein føroysk bankakvinna og politikari  (Sambandsflokkurin). Hon er útbúgvin innan skrivstovu- og peningastovn og hevur starvast í peningastovni.

 Lívsleið innan politikk 
Hon var bygdaráðslimur í Sandavágs kommunu 1999–2008, herundir borgarstjóri 2001–2008. Hin 1. januar 2009 varð kommunan løgd saman við Miðvágs kommunu til Vága kommunu. Síðan 1. januar 2013 hevur hon verið borgarstjóri í Vága kommunu. Hon hevur eisini havt fleiri onnur kommunupolitisk álitisstørv, eitt nú var hon formaður í Føroya Kommunufelag 2004–2008.

Rósa hevur verið vald inn á Føroya Løgting síðan 2008 og hevur verið formaður í Løgtingsins trivnaðarnevnd síðan 2011 og limur í Landsstýrismálanevndini síðan 2011. Árini 2008–2011 var hon almannamálaráðharri í fyrru stjórnini hjá Kaj Leo Johannesen, og Marjus Dam tók sæti á Løgtinginum í hennara stað.

 Landsstýriskvinna 
2008-11 Landsstýriskvinna í almannamálum

 Løgtingslimur 
2008-11 Vald inn á løgtingið, sat í landsstýrinum alt tíðarskeiðið, Marjus Dam tók sæti í Løgtinginum
2011- Løgtingslimur

 Løgtingsnevndir 
2011- formaður í Løgtingsins trivnaðarnevnd
2011- limur í Løgtingsins landsstýrismálanevnd

 Bygdarráðslimur og borgarstjóri 
1999–2008 Bygdaráðslimur í Sandavágs kommunu (harav borgarstjóri 2001-08)
2001–2008 Borgarstjóri í Sandavágs kommunu 
2008- Bygdarráslimur í Vága kommunu
2013- Borgarstjóri í Vága kommunu

 Onnur politisk størv 
2004–2008 Formaður í Føroya Kommunufelag

 Familja 
Rósa er dóttir Erlu Mariu og Sólfinn Jóhan Simonsen. Hon er gift við Heðin M. Svabo Samuelsen, saman eiga tey trý børn: Árni S. Svabo Samuelsen, Erla M. Svabo Samuelsen og Marni Svabo Samuelsen.

 Keldur 

Bólkur:Føroyskar kvinnur í politikki
Bólkur:Føroyskir politikarar
Bólkur:Almannamálaráðharrar í Føroyum
Bólkur:Løgtingslimir
Bólkur:Politikarar úr Sambandsflokkinum
Bólkur:Borgarstjórar í Føroyum
Bólkur:Sandavágsingar
Bólkur:Føðingar í 1959